b"\n_START_ARTICLE_\nSant Mart\xc3\xad de les Serres\n_START_SECTION_\nDescripci\xc3\xb3\n_START_PARAGRAPH_\nSant Mart\xc3\xad de les Serres \xc3\xa9s una esgl\xc3\xa9sia rom\xc3\xa0nica modificada d'una nau i absis desaparegut. Les seves mides s\xc3\xb3n de 4,85x6,70 metres. L'esgl\xc3\xa9sia est\xc3\xa0 orientada a l'est.  _NEWLINE_La volta de la nau ha desaparegut. A la banda interior del frontis hi ha senyals d'haver tingut volta d'arrencada g\xc3\xb2tica i coronament arrodonit. Va ser convertida en pagesia, actualment abandonada i conserva nom\xc3\xa9s una part de la nau. L'absis, ha estat substitu\xc3\xaft per una construcci\xc3\xb3 rectangular. La coberta del conjunt \xc3\xa9s avui a un vessant. El mur sud es conserva en tota la seva al\xc3\xa7ada i t\xc3\xa9 encara la cornisa de pedres trapezo\xc3\xafdals amb bisell. El mur nord, est\xc3\xa0 refet d'un metre del s\xc3\xb2l en amunt i el frontis, est\xc3\xa0 deformat per un pilar que sost\xc3\xa9 la teulada. El parament \xc3\xa9s de grans carreus treballats a punta. La porta al mur sud, \xc3\xa9s d'arc de mig punt adovellada i est\xc3\xa0 tapiada.\n_START_SECTION_\nNot\xc3\xadcies hist\xc3\xb2riques\n_START_PARAGRAPH_\nEsgl\xc3\xa9sia no esmentada en l'Acta de Consagraci\xc3\xb3 i Dotaci\xc3\xb3 de la Catedral d'Urgell de l'any 839. Les modificacions van ser fetes l'any 1678 per Jaume Postils i despr\xc3\xa9s se'n van fer d'altres per habilitar-ho com a habitatge o corral."